Navoiyda 75 million dollarlik uchta uran koni qurildi

Navoiy tog‘-metallurgiya kombinati (NTMK) Markaziy Qizilqumda umumiy qiymati 75 million AQSh dollarilik uchta uran koni qurilishini tugalladi. Bu haqda “RIA Novosti” xabariga asoslanib, “Praym” agentligi ma‘lum qilgan.

“Alendi”, “Ovulbek” va “Shimoliy Konimex” konlarining qurib ishga tushirilishi hamda loyiha bo‘yicha ularning quvvati oshirilishi 2015-yilda kombinatda uran qazib olishni 40 foizga ko‘paytirish imkonini beradi.
Aytib o‘tish o‘rinliki, NTMK 2012-2013-yillarda uran qazib olishning oshirilishiga qo‘shimcha 124 million AQSh dollari miqdorida mablag‘ kiritishni rejalashtirgan edi. Mazkur mablag‘lar oltita konning qurilishini tezlashtirishga yo‘naltirildi. Xabar qilinishicha, bu dasturning amalga oshirilishi uran qazib olinishini 2007-yildagi 2,27 ming tonna miqorga nisbatan 1,7 baravar oshirish imkonini yaratadi.